section_heading: Naslovnica
paragraph_text: Sve ilustracije za album bile su izabrane nakon natječaja održanog na DeviantArtu. Natjecatelji su trebali dizajnirati novu inačicu Vica Rattleheada, maskotu grupe koja se pojavila na brojnim naslovnicama Megadethovih albuma. Mustaine je birao radove jedanaestorice finalista. Naslovnica je službeno bila objavljena u kolovozu 2006. godine te prikazuje Sjedište Ujedinjenih naroda u plamenu i kako ga uništavaju padajuće bačve s naftom. Vic Rattlehead i 'Angel of Deth' (Anđeo smrti) prikazani su ispred zgrade. Iako naslovicu CD-a nije izradio pobjednik natječaja, Mustaine je izjavio da mu je to bila omiljena slika i da ju je želio za naslovnicu. U knjižici albuma nema fotografija članova sastava te cijeli dizajn uglavnom čine obožavateljske ilustracije.